text: Stenkast: Førtidspensionist udlover dusør
  07 september 2016 kl. 16.46
  En førtidspensionist i Havnbjerg har udlovet en dusør til de personer, der kan komme med opklarende spor i sagerne om stenkast.
  Selvom han ikke har meget til sig selv, så har han udloddet syv gange 500 kroner til de personer, der kan komme med spor i sagerne om stenkast fra motorvejsbroerne. I alt syv sager har der været om stenkast fra motorvejsbroer, og nu vil Bjarne Callesen bidrage til at få sagerne opklaret.
  - Først blev jeg pisse ked af det, og så blev jeg vred og gal, sådan siger Bjarne Callesen om dengang, hvor en tysker blev dræbt, da en sten ramte deres bil. Derfor besluttede Bjarne Callesen sig for at donere 500 kroner for et opklarende tip i sagen - og det gør han for alle de stenkast, der har været indtil videre.
  Bjarne Callesen: "Jeg bliver simpelten så ked af det, når sådan noget sker"
  Starter også en indsamling
  500 kroner rækker måske ikke langt, men Bjarne Callesen er i skrivende stund i gang med at starte en indsamling. Kontonummer til indsamlingen er endnu ikke oprettet, men på tvsyd.dk vil vi skrive, når man kan donere penge til indsamlingen.
  
  